Document ID: 31997D0080

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Δεκεμβρίου 1996 σχετικά με διατάξεις εφαρμογής της οδηγίας 96/16/ΕΚ του Συμβουλίου σχετικά με τις στατιστικές έρευνες που πρέπει να διενεργούνται στον τομέα του γάλακτος και των γαλακτοκομικών προϊόντων (Κείμενο που παρουσιάζει ενδιαφέρον για τον ΕΟΧ) (97/80/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 96/16/ΕΚ του Συμβουλίου, της 19ης Μαρτίου 1996, σχετικά με τις στατιστικές έρευνες που πρέπει να διενεργούνται στο τομέα του γάλακτος και των γαλακτοκομικών προϊόντων (1), και ιδίως το άρθρο 3 παράγραφος 2, το άρθρο 4 παράγραφος 2 και το άρθρο 6 παράγραφος 1,
Εκτιμώντας:
ότι μετά την αντικατάσταση της οδηγίας 72/280/ΕΟΚ του Συμβουλίου από την οδηγία 96/16/ΕΚ, πρέπει να αναδιατυπωθούν, παράλληλα, οι διατάξεις της απόφασης 72/356/ΕΟΚ της Επιτροπής, της 18ης Οκτωβρίου 1972, περί καθορισμού των διατάξεων εφαρμογής των στατιστικών ερευνών σχετικά με το γάλα και τα γαλακτοκομικά προϊόντα (2), όπως τροποποιήθηκε τελευταία από την απόφαση 86/160/ΕΟΚ (3), για να εξασφαλιστεί η συνέχεια στην εξέλιξη των στατιστικών, σε εναρμόνιση με τις οικονομικές συνθήκες 7
ότι η εμπειρία που αποκτήθηκε κατά την εφαρμογή της απόφασης 72/356/ΕΟΚ απέδειξε ότι είναι αναγκαίο να συνταχθούν ορισμένες λεπτομερέστερες επεξηγηματικές σημειώσεις σχετικά με τα προϊόντα και τους πίνακες 7
ότι, με στόχο την καλύτερη ολοκλήρωση των κοινοτικών στατιστικών, θα πρέπει να προβλεφθεί απόλυτος συντονισμός με την ονοματολογία PRODCOM που αναφέρεται στον κανονισμό (ΕΟΚ) αριθ. 3924/91 του Συμβουλίου, της 19ης Δεκεμβρίου 1991, περί κοινοτικής έρευνας για τη βιομηχανική παραγωγή (4) 7
ότι τα μέτρα που προβλέπει η παρούσα απόφαση είναι σύμφωνα με τη γνώμη της μόνιμης επιτροπής γεωργικών στατιστικών,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κατάλογος των γαλακτοκομικών προϊόντων τα οποία αφορούν οι έρευνες που προβλέπονται στο άρθρο 3 παράγραφος 2 της οδηγίας 96/16/ΕΚ, εμφαίνεται στο παράρτημα Ι της παρούσας απόφασης.
Άρθρο 2
Τα υποδείγματα των πινάκων για τη διαβίβαση των στοιχείων, που αναφέρονται στο άρθρο 6 παράγραφος 1 της οδηγίας 96/16/ΕΚ, εμφαίνονται στο παράρτημα ΙΙ της παρούσας απόφασης.
Άρθρο 3
Το πρόγραμμα εργασιών που προβλέπεται από το άρθρο 4 παράγραφος 2 της οδηγίας 96/16/ΕΚ, εμφαίνεται στο παράρτημα ΙΙΙ.
Άρθρο 4
Η απόφαση 72/356/ΕΟΚ καταργείται από την 1η Ιανουαρίου 1997.
Άρθρο 5
Η παρούσα απόφαση απευθύνεται στα κράτη μέλη.
Βρυξέλλες, 18 Δεκεμβρίου 1996.

Labels: 12
17
19
6